BIG พุ่งกระฉูด 12% รับงบปี 65 พลิกกำไร 99 ล้าน แจกปันผล 0.02 บ. XD 14 มี.ค.
BIG พุ่งกระฉูด 12% รับงบปี 65 พลิกกำไร 99 ล้าน จากช่วงเดียวกันปีก่อนขาดทุน 104 ล้าน พ่วงแจกปันผล 0.02 บ. XD 14 มี.ค. 
BIG พุ่งกระฉูด 12% รับงบปี 65 พลิกกำไร 99 ล้าน จากช่วงเดียวกันปีก่อนขาดทุน 104 ล้าน พ่วงแจกปันผล 0.02 บ. XD 14 มี.ค.
22 ก.พ. 2566

ผู้สื่อข่าวรายงานว่า  วันนี้(22ก.พ.66) บริษัท บิ๊ก คาเมร่า คอร์ปอเรชั่น จำกัด (มหาชน) หรือ BIG ณ เวลา 14:53 น. อยู่ที่ระดับ 0.76 บาท บวก 0.08 บาท หรือ 11.76% ราคาสูงสุด 0.76 บาท ราคาต่ำสุด 0.714 บาท ด้วยมูลค่าซื้อขาย 31.84 ล้านบาท

บริษัทหลักทรัพย์ ดีบีเอส วิคเคอร์ส (ประเทศไทย) จำกัด ระบุในบทวิเคราะห์ว่า BIG งบปี 2565 พลิกมีกำไรสุทธิ 99 ล้านบาท ดีขึ้นจากช่วงเดียวกันของปีก่อนขาดทุนสุทธิ 104 ล้านบาท สาเหตุหลักคือ รายได้มีการเติบโตโดดเด่นคือ รายได้จากการขายเพิ่ม 40% เป็น 2.7 พันล้านบาท และรายได้บริการเพิ่ม 62% เป็น 76 ล้านบาท รวมทั้งรายได้อื่น เพิ่มขึ้น 73% เป็น 76 ล้านบาท
ทั้งนี้ไตรมาสสุดท้ายที่บรรยากาศการจับจ่ายของผู้บริโภคเข้าสู่ภาวะปกติ และเริ่มมีนักท่องเที่ยวต่างชาติส่งผลให้รายได้จากการขายสินค้าและบริการทุกประเภทเพิ่มขึ้น และอัตรากำไรขั้นต้นสูง โดยเฉพาะโดรนยอดขายดี ส่งผลให้ P/E ปี 65 ลดลงเป็น 23.4 เท่า พร้อมประกาศจ่ายเงินปันผลเป็นเงินสด 0.02 บาท คิดเป็นอัตราผลตอบแทนปันผล 2.9% ขึ้นเครื่องหมาย XD 14 มี.ค.66 และจ่ายปันผลวันที่ 10 พ.ค.66
